Spoštovane kolegice poslanke in kolegi poslanci, gospe in gospodje! Začenjam 26. izredno sejo Državnega zbora, ki sem jo sklical na podlagi tretjega odstavka 20. člena, drugega odstavka 58. člena in drugega odstavka 60. člena Poslovnika Državnega zbora. Obveščen sem, da se današnje seje ne moreta udeležiti naslednja poslanca: gospod Roberto Battelli in dr. László Göncz. Na sejo sem vabil predstavnika Državne volilne komisije in kandidate za poslance k A1 točki dnevnega reda ter predstavnike Vlade. Vse prisotne lepo pozdravljam. Prehajamo na določitev dnevnega reda 26. izredne seje Državnega zbora. Predlog dnevnega reda ste prejeli danes, 4. februarja, s sklicem seje. O predlogu dnevnega reda bomo odločali v skladu z drugim odstavkom 64. člena Poslovnika Državnega zbora. Prehajamo na obravnavo in odločanje o predlogu za širitev dnevnega reda. Po dogovoru na Kolegiju predsednika Državnega zbora predlagam, da se dnevni red seje razširi z obravnavo določitve kandidata, ki v skladu s 17. členom Zakona o volitvah v Državni zbor postane poslanec za preostanek mandatne dobe poslanca, ki mu je prenehal mandat, in določitve kandidatov, ki bosta v skladu s 14. členom Zakona o poslancih opravljala funkcijo poslancev namesto poslancev, ki opravljata funkcijo državnega sekretarja. Predlog za širitev ste prejeli danes 4. februarja. Sprašujem, če želi besedo predstavnik Vlade? Ne želi. Želite besedo predstavniki poslanskih skupin? Ne želite. Zaključujem možnost razprave o predlogu za širitev in prehajamo na odločanje. Poslanke in poslance prosim, da preverite delovanje glasovalnih naprav. Glasujemo. Glasovanje teče. Navzočih je 78 poslank in poslancev, za je glasovalo 60, proti nihče. [[Za je glasovalo 60.]] [[Proti nihče.]] Ugotavljam, da je predlog za širitev sprejet. Prehajamo na odločanje oziroma na glasovanje o določitvi dnevnega reda. Državnemu zboru predlagam, da za današnjo sejo določi dnevni red, ki ste ga prejeli s sklicem, in z že izglasovano dopolnitvijo. Glasujemo o dnevnem redu. Navzočih je 74 poslank in poslancev, za je glasovalo 70, proti nihče. [[Za je glasovalo 70.]] [[Proti nihče.]] Ugotavljam, da je dnevni red 26. izredne seje Državnega zbora določen. Prehajamo na A 1. TOČKO DNEVNEGA REDA, TO JE NA DOLOČITEV KANDIDATA, KI V SKLADU S 17. ČLENOM ZAKONA O VOLITVAH V DRŽAVNI ZBOR POSTANE POSLANEC ZA PREOSTANEK MANDATNE DOBE POSLANCA, KI MU JE PRENEHAL MANDAT, IN DOLOČITEV KANDIDATOV, KI BOSTA V SKLADU S 14. ČLENOM ZAKONA O POSLANCIH OPRAVLJALA FUNKCIJO POSLANCEV NAMESTO POSLANCEV, KI OPRAVLJATA FUNKCIJI DRŽAVNIH SEKRETARJEV. Ker je gospodu Branku Mariniču zaradi odstopa s funkcije poslanca 1. februarja 2013 prenehal mandat poslanca, je Državna volilna komisija zboru posredovala sklep, da je mandat poslanca prešel na gospoda Andreja Čuša. Ker sta bila mag. Andrej Šircelj in mag. Marko Pogačnik imenovana za državna sekretarja na Ministrstvu za finance, v skladu s prvim odstavkom 14. člena Zakona o poslancih od 1. februarja 2013 ne moreta opravljati funkcije poslancev, dokler opravljata funkciji državnih sekretarjev. Državna volilna komisija je zboru posredovala sklepa o tem, katera kandidata imata pravico nadomeščati poslanca, ki sta nastopila funkciji državnih sekretarjev. To sta gospod Saša Cigler in gospod Rado Likar. Sklepe Državne volilne komisije je obravnavala Mandatno-volilna komisija kot matično delovno telo, ki je zboru pisno poročala in predložila predloge sklepov, poročilo ste prejeli. Ali želi poročevalka komisije besedo? Ne želi. Prehajamo na predstavitev stališč poslanskih skupin. Želi kdo besedo? [[Ne želi.]] Prehajamo na razpravo poslank in poslancev. Želi kdo besedo? Ne želi. Ker ne želi nihče razpravljati, zaključujem razpravo in prehajamo na glasovanje. Na glasovanje dajem naslednji predlog sklepa: Potrdi se poslanski mandat gospodu Andreju Čušu, rojenemu 29. julija 1990, stanujočemu Ciril-Metodov drevored 9, Ptuj. Glasujemo. Navzočih je 80 poslank in poslancev, za je glasovalo 76, proti nihče. [[Za je glasovalo 76.]] [[Proti nihče.]] Ugotavljam, da je sklep sprejet. Na glasovanje dajem naslednji predlog sklepa: V času, ko poslanec mag. Andrej Šircelj, ki opravlja funkcijo državnega sekretarja, v skladu s prvim odstavkom 14. člena Zakona o poslancih ne more opravljati funkcije poslanca, opravlja to funkcijo v skladu z drugim odstavkom 14. člena Zakona o poslancih od 4. februarja 2013 gospod Saša Cigler, rojen 13. februarja 1972, stanujoč Zbilje 33, Medvode. Glasujemo. Navzočih je 77 poslank in poslancev, za je glasovalo 75, proti nihče. [[Za je glasovalo 75.]] [[Proti nihče.]] Ugotavljam, da je sklep sprejet. Na glasovanje dajem naslednji predlog sklepa: V času, ko poslanec mag. Marko Pogačnik, ki opravlja funkcijo državnega sekretarja, v skladu s prvim odstavkom 14. člena Zakona o poslancih ne more opravljati funkcije poslanca, opravlja to funkcijo v skladu z drugim odstavkom 14. člena Zakona o poslancih od 4. februarja 2013 gospod Rado Likar, rojen 21. aprila 1959, stanujoč Zadlog 31, Črni vrh nad Idrijo. Glasujemo. Navzočih je 80 poslank in poslancev, za je glasovalo 78, proti nihče. [[Za je glasovalo 78.]] [[Proti nihče.]] Ugotavljam, da je sklep sprejet. Poslanske kolege vabim, da se nam pridružijo in zasedejo svoja poslanska mesta. Želim jim, da bi v poslanskih klopeh uspešno opravljali delo poslancev. / aplavz/ S tem zaključujem to točko dnevnega reda. Prekinjam sejo zbora za 15 minut, da službe zbora pripravijo vse potrebno za del seje brez navzočnosti javnosti. Sejo bomo nadaljevali ob 16.40. /1. TOČKA DNEVNEGA REDA – OPREDELITEV DO DOPOLNITVE PREDLOGA MEMORANDUMA REPUBLIKE SLOVENIJE V ZADEVI ARBITRAŽE PO ARBITRAŽNEM SPORAZUMU MED VLADO REPUBLIKE SLOVENIJE IN VLADO REPUBLIKE HRVAŠKE, PODPISANEM 4. NOVEMBRA 2009 , Z IZHODIŠČI; KOT SO OPISANA V PRILOGI 1 A, EPA 970-VI Državni zbor to točko obravnava brez navzočnosti javnosti. Odprti del seje je bil zaključen 4. februarja 2013 ob 16.23.